รัฐบาลไทย-ข่าวทำเนียบรัฐบาล-นายกรัฐมนตรีลงพื้นที่ตรวจเยี่ยมโครงการประตูระบายน้ำอุทกวิภาชประสิทธิ พร้อมพบปะให้กำลังใจประชาชนชาว จ.นครศรีธรรมราช
วันศุกร์ที่ 3 พฤศจิกายน 2560
นายกรัฐมนตรีลงพื้นที่ตรวจเยี่ยมโครงการประตูระบายน้ําอุทกวิภาชประสิทธิ พร้อมพบปะให้กําลังใจประชาชนชาว จ.นครศรีธรรมราช
นายกรัฐมนตรีตรวจเยี่ยมพื้นที่โครงการประตูระบายน้ําอุทกวิภาชประสิทธิ ให้กําลังใจชาวนครศรีธรรมราช เผยห่วงใยสภาวะฝนตกหนักหลายพื้นที่ทั่วประเทศ ย้ําให้ทุกหน่วยงานร่วมกันดูแลช่วยเหลือประชาชนอย่างดีที่สุดทันที
วันนี้ (3 พ.ย. 60) เวลา 13.00 น. ณ ศูนย์ประสานการพัฒนาพื้นที่ลุ่มน้ําปากพนัง จังหวัดนครศรีธรรมราช พลเอก ประยุทธ์ จันทร์โอชา นายกรัฐมนตรีและคณะ ลงพื้นที่ตรวจเยี่ยมโครงการประตูระบายน้ําอุทกวิภาชประสิทธิ พร้อมพบปะประชาชน โดยมีนายจําเริญ ทิพญพงศ์ธาดา ผู้ว่าราชการจังหวัดนครศรีธรรมราช หัวหน้าส่วนราชการ เจ้าหน้าที่ที่เกี่ยวข้อง นักเรียนและประชาชนมารอให้การต้อนรับ
โอกาสนี้ นายกรัฐมนตรีได้มอบเรือท้องแบน จํานวน15 ลํา มอบผ้าห่มให้ผู้สูงอายุ และมอบทุนการศึกษาให้แก่นักเรียนโรงเรียนเทศบาลในอําเภอปากพนัง จํานวน 100 ทุน รวมเป็นเงิน 100,000 บาท พร้อมกล่าวว่า การลงพื้นที่มาในวันนี้เพื่อมาเยี่ยมเยียนและให้กําลังใจพี่น้องประชาชน ซึ่งรัฐบาลต้องดูแลประชาชน 70 ล้านคน จะทําอย่างเต็มที่แต่ประเทศไทยมี 77 จังหวัด เราต้องแก้ปัญหาทั้งหมดไม่ว่าเรื่องเศรษฐกิจ สังคม การศึกษา และปัญหาความเดือดร้อนต่าง ๆ พร้อมนําพระราชกระแสความห่วงใยจากสมเด็จพระเจ้าอยู่หัว รัชกาลที่ 10 ที่ทรงมีพระราชกระแสรับสั่งให้ช่วยเหลือประชาชนโดยเร็วที่สุด โดยขอให้มีการจัดทําแผนฟื้นฟูเยียวยาให้กับประชาชนที่ประสบอุทกภัย ซึ่งปัญหาอุทกภัยในปี 60 มีปริมาณน้ําที่ใกล้เคียงกับปี 54 ถือว่าไม่รุนแรงมากนัก ซึ่งการบริหารจัดการน้ํารัฐบาลได้ดําเนินการและแก้ปัญหาอย่างดีที่สุด โดยเน้นย้ําที่ประชาชนมากที่สุด เพราะประชาชนสําคัญ โดยขอให้มองที่ภาพรวมทั้งหมดของประเทศ และจะได้แก้ปัญหาแบบบูรณาการในภาพรวมร่วมกัน อีกทั้งขอให้ทุกภาคส่วนร่วมกันทําความเข้าใจกับประชาชนในพื้นที่ให้ทราบถึงเหตุผลและความจําเป็น ที่บางครั้งจําเป็นต้องมีการระบายน้ําออกมาบ้างเป็นเวลา เพื่อไม่ให้เกิดปัญหาเหมือนที่ผ่านมา และต้องขอขอบคุณประชาชนที่เดือดร้อนเสียสละให้เป็นพื้นที่เก็บกักน้ํา ซึ่งรัฐบาลและหน่วยงานต่าง ๆ ต้องเร่งสร้างความเข้าใจให้กับประชาชนว่าอาจจะมีพื้นที่ใดบ้างเป็นพื้นที่แก้มลิง โดยใช้แนวทางพระราชดําริของพระบาทสมเด็จพระเจ้าอยู่หัวรัชกาลที่ 9 มาประยุกต์ใช้ตามศาสตร์พระราชาสู่การพัฒนาอย่างยั่งยืน ต้องอธิบายให้เข้าใจ ต้องมีการเรียนรู้ ซึ่งรัฐบาลก็เข้ามาดําเนินการในกลุ่มเป้าหมายต่าง ๆ
นายกรัฐมนตรี กล่าวว่า โครงการพัฒนาพื้นที่ลุ่มน้ําปากพนังอันเนื่องมาจากพระราชดําริของพระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงทราบถึงความเดือดร้อนของราษฎรในพื้นที่ และมีพระราชดําริให้หน่วยงานที่เกี่ยวข้องเข้าช่วยเหลือราษฎรในพื้นที่อย่างต่อเนื่องยาวนานมาโดยลําดับถึง 13 ครั้ง ตั้งแต่ปี 2521 จนเกิดมาเป็นโครงการพัฒนาพื้นที่ลุ่มน้ําปากพนังอันเนื่องมาจากพระราชดําริ โดยมีโครงการประตูระบายน้ําอุทกวิภาชประสิทธิ หรือที่เรียกว่า เขื่อนปากพนัง เป็นส่วนสําคัญของโครงการ โดยพระองค์ได้พระราชทานแนวพระราชดําริให้หาทางทางพิจารณาแก้ปัญหาทั้งน้ําท่วม น้ําแล้ง น้ําเค็ม ซึ่งการก่อสร้างประตูระบายน้ําดังกล่าว มีระบบการระบายน้ํา ระบบกักเก็บน้ํา และระบบส่งน้ําอื่น ๆ เพื่อป้องกันการรุกล้ําของน้ําเค็มไม่ให้เข้าไปทําลายพื้นที่การเกษตร อีกทั้งยังมีแหล่งเก็บกักน้ําจืดและลําน้ําสาขาไว้เพื่อการอุปโภคบริโภค เพื่อการเพาะปลูก และยังช่วยบรรเทาเรื่องปัญหาอุทกภัย ซึ่งเป็นปัญหาสําคัญของลุ่มน้ําปากพนังที่เกิดขึ้นในช่วงฤดูฝน เนื่องจากมีปริมาณฝนตกมาก แต่พื้นที่ลุ่มน้ําเป็นพื้นที่ลุ่มราบเรียบ มีความลาดชันน้อย ประกอบกับภาวะอุทกภัยมักจะเกิดในช่วงน้ําทะเลหนุนสูง ทําให้ไม่สามารถระบายน้ําออกสู่ทะเล ซึ่งทําความเสียหายให้แก่พื้นที่เพาะปลูกและพื้นที่ชุมชนเมืองเป็นบริเวณกว้างขวาง ดังนั้น จึงได้มีโครงการพัฒนาพื้นที่ลุ่มน้ําปากพนังเพื่อช่วยเหลือราษฎรในพื้นที่ให้มีความเป็นอยู่ที่ดีขึ้น
พร้อมกันนี้ นายกรัฐมนตรีได้แสดงความห่วงใยต่อสภาวะฝนตกหนักในหลายพื้นที่ทั่วประเทศ ที่ได้สร้างเสียหายและความเดือดร้อนให้กับประชาชน โดยขอให้ทุกหน่วยงานร่วมกันดูแลช่วยเหลือประชาชนอย่างดีที่สุดโดยทันที เพื่อไม่เกิดความเสียหายต่อชีวิตและทรัพย์สิน และขอให้ทุกหน่วยงานเข้าคลี่คลายสถานการณ์ต่าง ๆ ได้อย่างทันท่วงที
จากนั้น นายกรัฐมนตรีและคณะเยี่ยมชมนิทรรศการโครงการ 9101 ตามรอยเท้าพ่อ ภายใต้ร่มพระบารมี เพื่อพัฒนาการเกษตรที่ยั่งยืน และเยี่ยมชมสินค้า Otop ของ 23 จังหวัด
-----------------------
กลุ่มประชาสัมพันธ์และเผยแพร่ สํานักโฆษก